stanford-oval/wikipedia huggingface dataset:
Sulaposten

| Sulaposten |
| --- | --- |

Lehtityyppi:  paikallislehti
Levikki:  1 911 (2023)
Perustettu:  1946
Päätoimittaja:  Odd Solnørdal
Kotikunta:  Sula
Kotimaa:  Norja
Ilmestymistiheys:  kerran viikossa
Kieli:  norja
Aiheesta muualla
Kotisivu
Sulaposten on norjalainen vuonna 1946 perustettu paikallislehti, jonka kotikunta on Sula. Lehti ilmestyy paperisena kerran viikossa. Vuosina 1967–1974 Sulaposten ilmestyi talousvaikeuksien vuoksi vain satunnaisina erikoisnumeroina.
Aiheesta muualla

Lehden verkkosivut (norjaksi)
Swansonin laki

Swansonin laki. Käyrä kuvaa aurinkosähköpaneeleiden hintakehitystä.
Swansonin lain mukaan aurinkosähkökennojen hinta laskee 20 prosenttia aina kun kaikkien tuotettujen kennojen kokonaismäärä kaksinkertaistuu. Kustannukset puolittuvat noin kymmenessä vuodessa. Laki on saanut nimensä Richard Swansonin mukaan joka perusti SunPower Corporation nimisen aurinkopaneelitehtaan. Swansonin lakia on verrattu Mooren lakiin. Piikiteeseen perustuvan aurinkosähkökennon hinta on romahtanut: vuonna 1977 yksi watti maksoi 76,67 dollaria, mutta 2014 enää 0,36 dollaria.
Käsitettä Swansonin laki käytettiin ensimmäistä kertaa The Economist lehdessä loppuvuodesta 2012.Vastoin yleistä luuloa Swanson ei ollut ensimmäinen joka teki tämän havainnon. Swanson käytti sitä yleisesti kuvaamaan oppimista ja harjaantumista. Se kehitettiin ja otettiin käyttöön lentokoneteollisuudessa 1930-luvun puolivälissä. Se levisi laajalti aurinkosähkökennoteollisuuden käyttöön 1990-luvun puolivälissä.
Stigaholtbreen

Stigaholtbreen on jäätikkö Lusterin kunnassa, Länsi-Norjassa. Jäätikkö on osa suurempaa Jostedalsbreen-jäätikköä.
Costello (hevonen)

| Costello |
| --- | --- |
 Suomenhevosori Costello ravikuninkuuden jälkeen voittoloimitettuna. Costello voitti ravikuninkuuden Rovaniemen Mäntyvaaran raviradalla 29.7.2018
Syntynyt:  17. kesäkuuta 2009 (ikä 15)
Sukupuoli:  ori
Väri:  rautias
Rotu:  suomenhevonen
Synnyinmaa:  Suomi
Rekisteröintimaa:  Suomi
Isä:  Suikun Ralli
Emä:  I.P. Pilkku
Emänisä:  A.T. Vinski
Kasvattaja:  Heli ja Matti Säteri, Yläne
Omistaja:  Hanna ja Tommi Herttua, Orimattila
Ohjastaja:  Risto Tupamäki
Lähdöt:  100: 51-16-15
Autoennätys:  19,3aly
Tasoitusennätys:  21,1ke
Voittosumma:  563 335 €
Suurkilpailuvoittoja
 Valkeala-ajo 2017 Nordic King 2018 Kylmäverihevosten Suur-Hollola-ajo 2018 Ravikuninkuus 2018 Kylmäveristen Pohjoismaiden mestaruus 2018 
Päivitetty:  28. syyskuuta 2018
Costello (s. 17. kesäkuuta 2009) on suomenhevonen, joka voitti vuoden 2018 ravikuninkuuden. Ori saavutti kuninkuuden Rovaniemellä järjestetyissä Kuninkuusraveissa. Costellon omistavat orimattilalaiset Hanna ja Tommi Herttua, joille hevosen osti heidän isänsä Ville Herttua, joka valmentaa hevosta.
Costello on eniten palkintorahoja kalenterivuoden aikana tienannut suomenhevosravuri. Vuonna 2018 hevosen kokonaisvoittosumma on 277 500 euroa. Kuninkuusraveihin 2018 saakka eniten vuodessa tienannut suomenhevonen oli Viesker, jonka ennätys vuodelta 1998 on 214 991 euroa.
Ura

Costello aloitti raviradalla marraskuussa 2012 opetus- ja koelähdöillä.
Kesällä 2018 Costello voitti kotimaassa käydyistä kylmäveristen ja suomenhevosten kilpailuista suurimmat. Juhannuksena Costelloa juhlittiin Nordic King -voittajana kolmatta kertaa Härmän Powerparkin raviradalla juostussa kilpailussa. Vuodelle 2018 kilpailu muutettiin yhdessä lähdössä juostavaksi aiemman karsintakilpailun sijaan, voittaja palkittiin 50 000 eurolla. Costellon tulos 19,3a 1600 metrin matkalla kirjattiin Powerparkin radan uudeksi kylmäveristen ennätykseksi.
Heinäkuun alussa juostussa suomenhevosten Suur-Hollola-ajossa Costello jatkoi voittokulkuaan ajalla 21,6, kun sen juoksumatkana tasoitusajossa oli 2180 metriä. Costello kuittasi Lahden Jokimaalla voitosta 37 500 euroa.
Suurkilpailuvoittojen ja koko alkuvuoden menestyksen ansiosta Costello oli ennakkoon suurin suosikki Rovaniemen Kuninkuusraveissa, jotka kilpailtiin Mäntyvaaran raviradalla heinäkuun lopussa. Haastajina pidettiin vain Välähdystä ja hallitsevaa ravikuningasta Köppistä. Lauantaina juostun 2100 metrin osakilpailun Costello voitti ennen Välähdystä ja Camria. Sunnuntain kahdesta osalähdöstä ensimmäisenä juostussa 1600 metrin lähdössä Costello haparoi askelissaan loppusuoralla ja tuli kolmantena maaliin. Videotarkistuksen jälkeen Costellon suoritus hyväksyttiin, sillä tuomariston mukaan hevonen ei ottanut laukka-askelia. Hylkäys olisi tarkoittanut myös kokonaiskilpailusta hylkäämistä.  Viimeisenä ja ratkaisevana lähtönä juostulle 3100 metrille Costello lähti kokonaiskilpailun johdossa 0,8 sekunnin erolla ennen Välähdystä. Johto säilyi lähdön jälkeenkin, sillä osalähdön voittoon ravannut Köppinen joka ei pystynyt tekemään eroa toisena tulleeseen Costelloon kokonaiskilpailun kannalta riittävästi.
Costelloa ohjasti Risto Tupamäki. Ville Herttua valitsi hänet Costellon ohjastajaksi syksyllä 2014. Sitä ennen hevosta oli ohjastanut Herttuan lisäksi Seppo Sarkola. Syksyn 2014 jälkeenkin Herttua jatkoi ohjastamista Tupamäen kanssa välillä vuoroa vaihtaen marraskuuhun 2016. Sen jälkeen Herttua on ohjastanut Costelloa kilpailulähdössä kahdesti, kun Tupamäki oli loukkaantuneena marras-joulukuussa 2017.
Spectre (albumi)

| Spectre Laibach |
| --- | --- | --- |

Studioalbumin tiedot
 Julkaistu: 3. maaliskuuta 2014
 Formaatti: digitaalinen julkaisu, CD-levy
 Tyylilaji: martial industrial, electro-industrial
 Kesto: 56.52
 Levy-yhtiö: Mute Records
Laibachin muut julkaisut
| Laibachkunstderfuge 2008 | Spectre 2014 | Spectremix 2015 |
Spectre on Laibachin 3. maaliskuuta 2014 julkaistu studioalbumi. Omien sanojensa mukaan Laibach luo levyllä "suuren, tärkeän ja vaarallisen askeleen eteenpäin". Levyllä viitataan yhtyeen mukaan mm. Chelsea Manningin, Edward Snowdenin ja Julian Assangen sankarillisuuteen, vaikka heitä ei suoraan mainitakaan nimeltä levyn lauluissa.
Samaan aikaan kuin levy julkaistiin, Laibach perusti Spectre-nimisen "puolueen". Spectre-puolueen jäsenkirjaa voi anoa Internetin kautta mistä päin maailmaa tahansa (samaan tapaan kuin Laibachin osittain perustaman NSK-valtion passeja).
Laibachin mukaan Spectre on kansainvälisen Spectre-puolueen manifesti. Laibach väittää, että 2000-luvulla kukaan ei ota musiikkia vakavasti, koska suurin osa populaarikulttuurista on täysin triviaalia ja vailla politiikkaan tai sosiaaliseen oikeudenmukaisuuteen liittyvää merkitystä. Laibach kuitenkin uskoo, että musiikki voi olla liikkeellepaneva voima, kunhan se poistuu omasta mediaympäristöstään ja on muutakin kuin vain musiikkia.
Levyltä julkaistiin digitaalijulkaisuna neljän kappaleen EP, "S", joulukuussa 2013. Julkaisu sisältää Spectren kappaleet "Eurovision", "No History" ja "Resistance is Futile" sekä liveversion kappaleesta "Love on the Beat". EP:n yhteydessä julkaistiin Spectren traileri-video, joka sisältää katkelman kappaleesta "Resistance is Futile".
Spectren julkaisun yhteydessä maaliskuussa 2014 julkaistiin Morten Traavikin ohjaama musiikkivideo kappaleesta "The Whistleblowers". Rátneekin ohjaama video "Eurovision" -kappaleesta julkaistiin saman vuoden maaliskuussa. Videossa välähtää myös suomen kielen sana "Ahneus". Levyn kolmas, Tomislav Ganglin ohjaama, musiikkivideo julkaistiin kappaleesta "See that My Grave is Kept Clean" vuotta myöhemmin maaliskuussa 2015.
Levystä julkaistiin maaliskuussa 2015 digitaalinen luksuspainos, joka sisältää alkuperäisen albumin lisäksi viisi bonus-raitaa sekä "Spectremix"-albumin, jolla on eri artistien työstämiä remix-versioita levyn kappaleista.
Kiertue

Laibach esitti Spectren kappaleita kiertueillaan Euroopassa ja Pohjois-Amerikassa vuosina 2014 ja 2015. Suomessa oli kaksi konserttia: Helsingissä Tavastia-klubilla 16. maaliskuuta 2015 ja Tampereen Klubilla 18. maaliskuuta 2015.
Pohjois-Amerikan kiertueen rahoittamisessa yhtye turvautui Indiegogo-joukkorahoituskampanjaan.
Kappaleet

Kappaleet 11–14 ovat bonuslauluja, jotka eivät sisälly albumin kaikkiin julkaisuversioihin.
The Whistleblowers – 3.31
No History – 3.16
Eat Liver! – 3.10
Americana – 4.28
We Are Millions and Millions Are One – 4.22
Eurovision – 4.38
Walk with Me – 3.55
Bossanova – 3.10
Resistance Is Futile – 6.54
Koran – 5.22
The Parade – 4.04
Love on the Beat – 3.20
Just Say No! – 2.30
See That My Grave Is Kept Clean – 4.05
Arvostelut

AllMusic:
Imperiumi: 8+/10
Kaaoszine: 8/10
Metacritic: 73/100
Pitchfork: 4.9/10
Aiheesta muualla

Albumin esittely Laibachin verkkosivustolla (Arkistoitu – Internet Archive) (englanniksi)
Laibach
| Eber | Dachauer | Saliger | Keller |
| --- | --- |
Diskografia::  Laibach | Rekapitulacija 1980–84 | Nova Akropola | Opus Dei | Slovenska Akropola | Krst Pod Triglavom-Baptism | Let It Be | Machbeth | Sympathy for the Devil | Kapital | NATO | Jesus Christ Superstars | WAT | Anthems | Volk | Laibachkunstderfuge | Iron Sky – The Original Film Soundtrack | Spectre | Also sprach Zarathustra | The Sound of Music | Laibach Revisited | Wir sind das Volk
Live::  Neu Konserwativ | The Occupied Europe Tour 1985 | Ljubljana-Zagreb-Beograd | The Occupied Europe NATO Tour 1994-1995 | Malci Belic, December 21, 1984 | The John Peel Sessions | Volk Tour London CC Club 16.04.2007 | We forge the future
DVD::  Laibach | Laibach 2 | Laibach 3 | Volk – Dead in Trbovlje
Sivuryhmät::  300 000 V.K. | Germania
Disklavier-piano

Disklavier-piano on Yamahan akustisen- ja digitaalipianon yhdistävä, itse itseään soittava piano. Soitin sisältää sekä mekaanisen pianokoneiston että digitaalitekniikkaa, mikä mahdollistaa aidon pianoäänen kuuntelemisen kuulokeliitännän kautta. Tällöin pianoa voidaan soittaa ilman että ääni kuuluu ulospäin. Ominaisuutta kutsutaan Silent-modeksi. Soitto voidaan myös nauhoittaa pianon omalla sekvensserillä tai ulkoisella tallentimella.
Suurin ero akustisiin - ja digitaalipianoihin verrattuna disklavier-pianossa on se, että sen tekniikka mahdollistaa vasarakoneiston ja koskettimien liikuttelun automaattisesti. Pianon voi siis sanoa soittavan itse itseään. Mallien kehittyneisyyttä kuvaa esimerkiksi se, että harjoitellessa pianon voi laittaa soittamaan toisen käden nuotteja ja soittaa itse toisen puolen.
Disklavier-pianoja on saatavilla sekä pystypianomallisina että flyygelimallisina.
Aiheesta muualla

Tietoa Yamahan disklavier-pianoista (Arkistoitu – Internet Archive)
David Tůma

| David Tůma |
| --- | --- |

Henkilötiedot
Jääkiekkoilija
Pelipaikka:  oikea laitahyökkääjä
Maila:  vasen
Pituus:  187 cm
Paino:  90 kg
David Tůma (s. 4. kesäkuuta 1991 Děčín, Tšekkoslovakia) on tšekkiläinen jääkiekkoilija, joka pelaa HC Litvínovin riveissä Tšekin Extraliigassa. Hänellä on seuran kanssa sopimus vuoteen 2020 saakka. Tůma laukoo vasemmalta.
Dakotan kieli

| Dakotan kieli |
| --- | --- |
Oma nimi:  Dakhóta
Muu nimi:  siouxin kieli
Tiedot
Alue:   Yhdysvallat (Nebraska, Minnesota, Pohjois- ja Etelä-Dakota, Montana)  Kanada.
Puhujia:  19 280
Sija:  ei 100 suurimman joukossa
Kirjaimisto:  latinalaiset aakkoset
Kielitieteellinen luokitus
Kielikunta:  siouxilaiset kielet
Kieliryhmä:  länsisiouxilaiset kielet
ISO 639-3:  dak
 Ohje 
Kaksikielinen kyltti englanniksi ja dakotaksi Minneapoliksessa.
Dakotan eli siouxin kieli (omakielinen nimi: Dakhóta) on sioux-intiaanien kieli, jolla on 19 280 puhujaa Yhdysvalloissa ja Kanadassa. Kielen puhujista 15 400 asuu Yhdysvalloissa (vuoden 1990 väestönlaskenta) ja heistä 31 on yksikielisiä.
Dakotaa kirjoitetaan latinalaisilla aakkosilla ja sille on laadittu kielioppi. Raamattu julkaistiin dakotaksi vuonna 1887.
Puhujat ja elvytystyö

Yhdysvaltain dakotaa puhuvat asuvat Pohjois-Nebraskassa, Etelä-Minnesotassa, Pohjois- ja Etelä-Dakotassa sekä koillisessa Montanassa. Kanadassa asuu 3 880 dakotan puhujaa. He elävät eteläisessä Manitobassa ja Saskatchewanissa.
Dakotan puhujien määrä on vähenemässä. Yhdysvaltojen sioux'ien nuorista suurin osa suosii englantia tai ei puhu dakotaa. Kanadassa joissain yhteisöissä suurin osa lapsista ja nuorista eivät puhu dakotaa.
Kielen elvytystyötä tekevät mm. järjestöt, joista yksi on Dakhóta iápi Okhódakičhiye, joka pyrkii edistämään dakotan kielen käyttöä sekä elvytystyötä oppimateriaalien avulla. Kanadan puolella elvytystyötä tukee myös esim. Saskatchwanin paikallishallinto.
Fonologia > Vokaalit

|  | Etinen | Keskinen | Takainen |
| --- | --- | --- | --- |
| Suppea | i |  | u |
| Puolisuppea | e |  | o |
| Avoin |  | a |  |
Vokaalit [i], [u] ja [a] voivat esiintyä sekä oraalisina että nasaalisina.
Lähde:
Fonologia > Konsonantit

|  |  | Labiaali | Alveolaari | Palataali | Velaari | Glottaali |
| --- | --- | --- | --- | --- | --- | --- |
| Klusiili | norm. | p | b | t | d | ʧ | k | ʔ |
| Klusiili | asp. | pʰ | tʰ | ʧʰ | kʰ |  |
| Klusiili | ejek. | p' | t' | ʧ' | k' |  |
| Frikatiivi | norm. |  | s | z | ʃ | ʤ | x | ɣ |  |
| Frikatiivi | ejek. |  | s' | ʃ' | x' | h |
| Lateraali | Lateraali |  | l |  |  |  |
| Nasaali | Nasaali | m | n |  |  |  |
| Approksimantti | Approksimantti | w |  | j |  |  |
Lähde:
Kielioppi ja sanasto

Dakotan katsotaan olevan polysynteettinen kieli. Verbi on lauseen keskeisin osa ja siihen liittyvät liitteet ilmaisevat mm. tekijää, kohdetta, lukua ja omistajaa. Substantiivit jaetaan sanaluokkaan sen mukaan kuvaavatko ne eläviä ihmistä, muita eläviä asioita, elottomia asioita vai luokittelemattomia.
Dakotan sanastossa 83–86 % on yhtenäistä stoneyn kielen ja 89–94 % assiniboinen kielen kanssa. Dakotan murteiden, dakotan (santee-sisseton, yankton-yanktonay, lakhota) ja nakotan (assiniboine, stoney), sanastollinen yhtenäisyys on 90–95 %.
Diego Velasques (1895)

| Diego Velasques |
| --- | --- |


Aluksen vaiheet
Rakentaja:  Clydebank, Skotlanti
Laskettu vesille:  syyskuu 1895
Tekniset tiedot
Uppouma:  200 t
Pituus:  41,40 m
Leveys:  5,80 m
Syväys:  1,83 m
Koneteho:  230 ihp
Nopeus:  12 solmua
Miehistöä:  38
Aseistus
Aseistus:  2 × QF 57 mm/43 -tykkiä 2 × konekivääriä
Diego Velasques oli Espanjan laivaston vuonna 1895 vesillelaskettu teräsrunkoinen Diego Velasques -luokan tykkivene, joka oli suunniteltu palvelemaan Kuubassa.
Valmistus

Alus tilattiin Clydebankiltä Skotlannista. Alus laskettiin vesille syyskuussa 1895.
Palvelus

Palvelukseenoton jälkeen alus siirrettiin Puerto Ricoon. Espanjan-Yhdysvaltain sodassa alus kävi joitakin tuloksettomia tulitaisteluita saartavia Yhdysvaltain laivaston aluksien kanssa. Sodan jälkeen alus lähti Karibialle valvomaan Espanjan etuja alueella. Alus myytiin 1899 Venezuelalle.
Palvelus > Miranda

Alus liitettiin Venezuelan laivastoon nimellä Miranda. Alus oli palveluksessa aina 1940-luvulle saakka.
Studio 60

| Studio 60> Studio 60 on the Sunset Strip |
| --- | --- |
Tyyli:  Draama Komedia
Pääosissa:  Matthew Perry Bradley Whitford Amanda Peet Sarah Paulson Steven Weber D. L. Hughley Nate Corddry Timothy Busfield
Alkuperämaa:   Yhdysvallat
Alkuperäiskieli:  englanti
Verkko:   NBC    Sub
Esitetty:  18. syyskuuta 2006 – 28. kesäkuuta 2007 (Yhdysvallat)
Jaksoja:  22
Tuotanto
Tuottaja(t):  Aaron Sorkin
Käsikirjoittaja(t):  Aaron Sorkin
Aiheesta muualla
IMDb 
Studio 60 (alkup. Studio 60 on the Sunset Strip) on Matthew Perryn tähdittämä yhdysvaltalainen draamakomedia. Sarja kertoo viihdemaailman kulissien takaisesta elämästä paljastaen millaisia ihmissuhdepelejä ja valtataisteluita liittyy suurten tv-tuotantojen ja kanavien välisiin suhteisiin. Sarjan tuottaa  Warner Bros. International Television. Suomessa sarjaa esittää Sub.
Jaksot

| Nro | Englanninkielinen nimi | Suomenkielinen nimi |
| --- | --- | --- |
| 1 | Pilot | Älkää pysykö kanavalla |
| 2 | The Cold Open | Mistä on hyvät sketsit tehty? |
| 3 | The Focus Group | Karvasta kalkkia |
| 4 | The West Coast Delay | Länsirannikolla kaikki hyvin |
| 5 | The Long Lead Story | Satasesta vetoa |
| 6 | The Wrap Party | Karonkan konkkaronkka |
| 7 | Nevada Day (1) | Pyhä päivä, osa 1 |
| 8 | Nevada Day (2) | Pyhä päivä, osa 2 |
| 9 | The Option Period | Optioaika |
| 10 | B-12 | Vitamiiniruiske |
| 11 | The Christmas Show | Joulun henki |
| 12 | Monday | Paluu arkeen |
| 13 | The Harriet Dinner – Part I | Illallinen kolmelle, osa 1 |
| 14 | The Harriet Dinner – Part I | Illallinen kolmelle, osa 2 |
| 15 | The Friday Night Slaughter | Poikki ja pinoon |
| 16 | 4AM Miracle | Aamuyön ihme |
| 17 | The Disaster Show | Syteen ja saveen |
| 18 | Braking News | Järisyttävä uutinen |
| 19 | K&R | Rahat ja henki, osa 1 |
| 20 | K&R - Part II | Rahat ja henki, osa 2 |
| 21 | K&R - Part III | Rahat ja henki, osa 3 |
| 22 | What Kind of Day Has It Been | Pitkän päivän aamu |
Sarjan henkilöt

Danny Tripp (Bradley Whitford)
Matt Albie (Matthew Perry)
Jordan McDeere (Amanda Peet)
Harriet Hayes (Sarah Paulson)
Tom Jeter (Nate Corddry)
Simon Stiles (D. L. Hughley)
Jack Rudolph (Steven Weber)
Cal Shanley (Timothy Busfield)
Aiheesta muualla

Sarjan esittely Subin sivuilla
Sarjan esittely NBC:n sivuilla
Swansean yliopisto

| Swansean yliopisto> Swansea University Prifysgol Abertawe |
| --- | --- |

Motto:  kymri Gweddw crefft heb ei dawn engl. technical skill is bereft without culture
Perustettu:  1920 (perustettu Walesin yliopiston osaksi, mutta on ollut vuodesta 2007 itsenäinen)
Rehtori:  Sharon Davies-Smith
Sijainti:  Swansea, Wales  Yhdistynyt kuningaskunta ()
Osoite:  Swansea University, Singleton Park, Swansea, SA2 8PP, Wales, UK
Sivusto:  www.swansea.ac.uk
Swansean yliopisto (engl. Swansea University, kymriksi Prifysgol Abertawe) on vuonna 1920 perustettu yliopisto Britanniassa Walesin Swanseassa. Opiskelijoita on alle 20 000. Se on perustettu 1920 Walesin yliopiston osaksi, mutta on ollut vuodesta 2007 itsenäinen yliopisto.
Yliopistojen rankinglistalla Swansean yliopisto on kaudella 2015–2016 välillä sijalla 400 yhdessä Tarton yliopiston kanssa.
Yliopisto jakautuu kuuteen tiedekuntaan (college):
The College of Arts and Humanities (Taide- ja humanistinen tiedekunta)
The School of Management (Kauppa ja hallinto)
The School of Law (Oikeustieteellinen tiedekunta)
The College of Engineering (Teknisten tieteiden tiedekunta)
The College of Human and Health Science (Terveystieteet, sairaanhoito)
The College of Medicine (Lääketieteellinen tiedekunta)
The College of Science (Luonnontieteellinen tiedekunta)
Aiheesta muualla

Kuvia tai muita tiedostoja aiheesta Swansean yliopisto Wikimedia Commonsissa
Swansea University Studyin-uk.com. Viitattu 10.3.2020. (englanniksi)
Swansea University WalesOnline.  4.3.2020. Viitattu 10.3.2020. (englanniksi)
Dimetyylielohopea

| Dimetyylielohopea |
| --- | --- |


Tunnisteet
CAS-numero:  593-74-8
PubChem CID:  11645
Ominaisuudet
Molekyylikaava:  (CH3)2Hg
Moolimassa:  230,659 g/mol
Ulkomuoto:  Väritön neste
Sulamispiste:  −43 °C
Kiehumispiste:  87–97 °C
Tiheys:  2,96 g/cm3
Liukoisuus veteen:  Ei liukene veteen
     
Dimetyylielohopea ((CH3)2Hg) on yksi organoelohopeayhdisteistä.
Se on ihmiselle erittäin vaarallista, sillä se tunkeutuu helposti ja nopeasti useimpien suojakäsineiden ja ihon läpi ja aiheuttaa tappavan myrkytyksen. Aine kulkeutuu hitaasti aivoihin ja tappaa hermosolut.
Käyttö

Dimetyylielohopealla ei ole oikeastaan mitään käyttökohteita sen suuresta myrkyllisyydestä johtuen. Toksikologiassa sitä käytetään referenssimyrkkynä. Sitä on käytetty kalibroitaessa elohopeaa havaitsevia instrumentteja.
Turvallisuus

Niinkin pieni annos kuin 0,1 millilitraa on kuolettava.  Sen LD50-arvo on noin 0,04 mg/kg.
Dimetyylielohopea läpäisee lateksin, PVC:n, butadieenin ja neopreenin sekunneissa ja imeytyy ihon läpi saman tien. Sen vuoksi kaikki normaalit laboratoriokäsineet ovat hyödyttömiä ainetta vastaan. Aine höyrystyy helposti ja höyryt ovat hengenvaarallisia sekä lisäksi paloherkkiä. Vastamyrkkyhoito on aloitettava muutaman päivän kuluessa siitä, kun ainetta on joutunut iholle. Saastuneen kohdan pesu ei enää tässä vaiheessa auta. Vastamyrkyt ovat molekyylejä, jotka muodostavat kompleksi-ioneja ja jotka sitovat elohopean sisäänsä, niin että se lopulta huuhtoutuu virtsan mukana pois.
Myrkytyksen oireet ilmenevät vasta pitkän ajan kuluttua, kun aine on jo kulkeutunut aivoihin, jolloin on liian myöhäistä tehdä mitään. Vuonna 1997 kemisti Karen Wetterhahn sai Dartmouth Collegessa  pari pisaraa dimetyylielohopeaa lateksikäsineelleen ja kuoli kuukausia sen jälkeen.
Aiheesta muualla

PubChem: Dimethyl mercury (englanniksi)
Toxin and Toxin Target Database (T3DB): Dimethyl mercury (englanniksi)
Dimetyylielohopean käyttöturvallisuustiedote, Sigma Aldrich, viitattu 18.1.2015.
Sulute

Sulute on sotilastaktiikkaan liittyvä kokonaisuus, joka sisältää aseita, miinoja ja esteitä ja joka on suunniteltu hidastamaan, estämään tai vahingoittamaan vihollisen etenemistä puolustuksen tukemiseksi. "Sulute" on erityisesti sotilaskäytössä oleva termi, joka liittyy puolustusstrategioihin ja puolustavan joukon aseiden käyttöön. Lähinnä tämä tarkoittaa
panssarintorjunta-aseita ja epäsuoraa tulta. Sulutteiden asettamista kutsutaan suluttamiseksi, joka on tärkeä osa pioneeritoimintaa.
Erilaisia sulutteita voidaan ryhmitellä. Runkosulute on sulute, joka on suunniteltu rauhan aikana ja joka voidaan toimeenpanna nopeasti.
Torjuntasulutteella pyritään pysäyttämään vihollisjoukko hyökkäyksen pääsuunnassa.
Häirintäsulute suojaa sivustaa mahdollisia koukkauksia ja tiedustelua vastaan.
Sulute muodostuu miinoitteista joissa on erilaisia jalkaväki- ja panssarimiinoja, sekä erilaisista murrosteista ja ansoista. Tyypillisesti sulutteeseen paikannetaan epäsuoran tulen maaleja sekä raskaiden ja kevyiden jalkaväen aseiden tulialueita vihollisen tuhoamista varten.
Sulutteita voidaan käyttää myös joukkojen sivustassa. Puolustusvoimat on kehittänyt merkistön erilaisten sulutteiden kuvaamiseksi kartalla.
Suomen valotaiteen seura Flash

Suomen valotaiteen seura Flash on perustettu 2017. Seuran tavoitteena on edistää valotaiteen ja sen tekijöiden asemaa Suomessa ja kansainvälisesti. Seura järjestää näyttelyitä ja koulutusta, tiedottaa alan tapahtumista ja ottaa kantaa alaansa liittyviin aiheisiin. Seuran toiminnanjohtaja on Virve Leikola. Puheenjohtajana toimii Immanuel Pax.
Seuran pitkän tähtäimen tavoite on valotaiteen keskuksen perustaminen Helsinkiin.
Jäsenet työskentelevät valotaiteen parissa tai ovat siitä kiinnostuneita.
Suomen musiikkikirjastoyhdistys

Suomen musiikkikirjastoyhdistys ry (ruots. Finlands musikbiblioteksförening, engl. IAML Finland – The Finnish Music Library Association) on kaikille avoin aatteellinen järjestö, joka toimii suomalaisten musiikkikirjastojen, musiikkiarkistojen ja musiikin dokumentaatiokeskusten yhdyssiteenä ja joka pyrkii edistämään alan toimintamahdollisuuksia ja musiikkikirjastolaisten ammatillista osaamista. Yhdistys mm. järjestää seminaareja, julkaisee musiikki- ja musiikkikirjastoaiheisia kirjoja sekä ylläpitää verkkosivuja.
Historia ja toiminta

Yhdistys on perustettu vuonna 1979 nimellä Suomen musiikkikirjastoyhdistys – Suomen IAML-sektio International Association of Music Librariesin eli nykyisen International Association of Music Libraries, Archives and Documentation Centresin (lyh. IAML) paikallisosastoksi. Vuosina 1988–2011 yhdistys julkaisi neljä kertaa vuodessa ilmestynyttä Intervalli: musiikkikirjastoalan aikakausjulkaisu -nimistä lehteä (ISSN 0785-2843 ja ISSN 1796-7392), ja vuodesta 1987 alkaen on yhdistyksen julkaisusarjassa (Suomen musiikkikirjastoyhdistyksen julkaisusarja, ISSN 0784-0322) ilmestynyt noin 170 nimekettä painettuja ja verkkokirjoja sekä nuottijulkaisuja. Vuonna 1993 yhdistys järjesti IAML:n kansainvälisen konferenssin Helsingissä ja vuonna 2007 "Music – Politics – Libraries" -nimisen historian toisen balttilais-pohjoismaisen musiikkikirjastotapaamisen samoin Helsingissä. 2000-luvulla yhdistys aloitti jokakeväisen seminaarisarjan Tampereella, jatkaen sillä Suomen kirjastoseuran musiikkitoimikunnan aiemmin järjestämiä koulutuspäiviä.
Yhdistyksen toiminnasta vastaa hallitus, jonka jäsenet edustavat laajasti suomalaista musiikin muistiorganisaatiokenttää. Yhdistyksen pitkäaikaisimpana puheenjohtajana on toiminut Heikki Poroila.
Aiheesta muualla

Suomen musiikkikirjastoyhdistyksen Facebook-sivu
Suomen musiikkikirjastoyhdistyksen LinkedIn-sivu
Suomen musiikkikirjastoyhdistyksen verkkosivut